





                                                             МОТИВИ


Комисията за регулиране на съобщенията (КРС/Комисията) изготви Анализ в съответствие с чл. 53, ал. 2 от Закона за електронните съобщения (ЗЕС) относно необходимостта от преразглеждане на Тарифата за таксите, които се събират от Комисията за регулиране на съобщенията по Закона за електронните съобщения (тарифата). 
КРС е приела, че с оглед спазване изискванията на ЗЕС, е налице необходимост от изменение на размера на административната годишна такса за контрол.
[bookmark: _GoBack]В допълнение се предлага определяне на административни такси за разглеждане на заявления по чл. 310а, ал. 2, чл. 310в, ал. 2 и чл. 310д, ал. 2 от ЗЕС. Посочените такси са предвидени в  чл. 310и от закона. КРС изпълнява функции на координатор за цифровите услуги и на Комисията е възложено да сертифицира органите за извънсъдебно уреждане на спорове между получатели на услугата и доставчици на онлайн платформи, както и да предоставя статут на доверен подател на сигнали и одобрен изследовател по Регламент (ЕС) 2022/2065 на Европейския парламент и на Съвета от 19 октомври 2022 година относно единния пазар на цифрови услуги и за изменение на Директива 2000/31/ЕО (Акт за цифровите услуги) (ОВ, L 277/41 от 27 октомври 2022 г.). За изпълнение на посочените правомощия КРС провежда административно производство и разглежда заявления.
В проекта е предложена  и редакционна промяна с цел прецизиране на съществуващ текст.
Проектът съдържа следните групи изменения:

I. Изменение на размера на административната годишна такса за контрол  

Предложение за изменение:
В чл. 5, ал. 2 думите „0,265 на сто“ се заменят с „0,302 на сто“.

Мотиви: Предложението за изменение е във връзка със спазване изискванията на чл. 139, ал. 1 от ЗЕС. Изменението на размера на административната годишна такса за контрол от 0,265% за 2026 г. на 0,302% за 2027 г. позволява разходите за дейностите, посочени в чл. 139, ал. 1, да се финансират от приходите от такси, съгласно изискванията на същата разпоредба.
При изчислението на таксата са отчетени данните в Отчета за приходи и разходи на КРС за 2024 г. (ОПР), Отчета за касовото изпълнение на бюджета и сметките за средства от Европейския съюз и чуждите средства на КРС към 31.12.2024 г. (ОКИБ), и Обяснителната записка за касовото изпълнение на бюджета и сметките за средства от Европейския съюз и чуждите средства на КРС към 31.12.2024 г. (Обяснителната записка), публикувани на страницата на Комисията в интернет.
С Решение № 66 от 26.02.2026 г. КРС е приела резултатите от Анализа по чл. 53, ал. 2 от ЗЕС, извършен през 2025 г., съгласно който с оглед спазване изискванията на ЗЕС, е налице необходимост от изменение размера на административната годишна такса за контрол  на 0,302 на сто, което позволява разходите за дейностите, посочени в чл. 139, ал. 1 от ЗЕС, да се финансират от приходите от такси.


II. Въвеждане на административни такси за разглеждане на заявления по чл. 310а, ал. 2, чл. 310в, ал. 2 и чл. 310д, ал. 2 от ЗЕС

       Предложение за изменение:
       Таблицата в чл. 9, ал. 1 се допълва с редове 16-18:


	16.
	За разглеждане на заявление за сертифициране на орган за извънсъдебно уреждане на спорове по смисъла на чл. 21 от Регламент (ЕС) 2022/2065 между получатели на услугата и доставчици на онлайн платформи по чл. 310а, ал. 2 от ЗЕС.
	560

	17.
	За разглеждане на заявление за предоставяне статут на доверен подател на сигнали по смисъла на чл. 22 от Регламент (ЕС) 2022/2065 по чл. 310в, ал. 2 от ЗЕС.
	560

	18.
	За разглеждане на заявление за предоставяне на статут на одобрен изследовател по смисъла на чл. 40, параграф 8 от Регламент (ЕС) 2022/2065 по чл. 310д, ал. 2 от ЗЕС.
	560


        Мотиви: Със Закона за изменение и допълнение на ЗЕС (Обн., ДВ, бр. 99 от 2025 г.) се осигури прилагането на Регламент (ЕС) 2022/2065 на Европейския парламент и на Съвета от 19 октомври 2022 година относно единния пазар на цифрови услуги и за изменение на Директива 2000/31/ЕО (Акт за цифровите услуги) (ОВ, L 277/41 от 27 октомври 2022 г.). 
В разпоредбите на чл. 310а, 310в и 310д от ЗЕС е предвидено КРС да сертифицира органите за извънсъдебно уреждане на спорове по смисъла на чл. 21 от Регламент (ЕС) 2022/2065 между получатели на услугата и доставчици на онлайн платформи и да предоставя статут на доверен подател на сигнали по смисъла на чл. 22 от Регламент (ЕС) 2022/2065 и одобрен изследовател по смисъла на чл. 40, параграф 8 от Регламент (ЕС) 2022/2065.
Съгласно чл. 310и от ЗЕС, за разглеждане на заявленията по чл. 310а, ал. 2, чл. 310в, ал. 2 и чл. 310д, ал. 2, се заплаща административна такса, като размерът на съответните такси се определя с тарифата по чл. 147 от ЗЕС. В тази връзка в настоящия проект на тарифа са предложени размерите на съответните такси. 
Таксите, определяни в тарифата са изключени от приетата с Постановление № 1 от 05.01.2012 г. на Министерския съвет Методика за определяне на разходоориентиран размер на таксите и разходването им по  чл. 7а от Закона за ограничаване на административното регулиране и административния контрол върху стопанската дейност, като такси в област със значение за защита на особено важни държавни или обществени интереси. Също така в § 2 от Преходните разпоредби на Закона за държавните такси е посочено, че законът не засяга събираните по ЗЕС такси. Предвид посочените нормативни правила, редът за определяне на такси по ЗЕС е в съответствие с чл. 142, ал. 1 от закона, съгласно който еднократната такса за административни услуги включва разходите за труд и материали. Подробни разчети за предложения размер на таксите са представени в Частичната предварителна оценка на въздействие към проекта на акт.

III. Прецизиране на текстове и редакционни промени 

Предложение за изменение:
            В ред 10 от таблицата в чл. 2, ал. 1 числото „2 556,46“ се заличава. 

Мотиви: Ред 10 представлява заглавие и следва да съдържа само наименованието на вида мрежа, но не и позоваване на размер на такса. Таксите, които се дължат по чл. 2, ал. 1, ред 10 са посочени, съответно в редове 10.1, 10.2 и 10.3 от таблицата. 

2

